text: Intet spor af rendegraver-tyve
  19 juni 2011 kl. 06.54
  Politiet er ikke kommet nærmere anholdelse af tre mænd, der natten til lørdag forsøgte at bryde ind og stjæle en pengeautomat i SuperBrugsen i Østbirk.
  - Vi har ikke endnu fået afgørende nyt eller tip fra vidner, siger vagtchef Jens Grønlund fra Sydøstjyllands Politi til TV SYD.
  Tre mænd var iført kedeldragter, masker og handsker forsøgte  klokken tyve minutter over to natten til lørdag at stjæle penge-automaten og dens indhold af kontanter ved hjælp af rendegraveren.
  Det lykkedes dog ikke mændene at grave sig vej ind til pengeautomaten, og de forlod stedet i en sølvgrå varebil med påskriften MEFA på siden. 
  Politiet hører fortsat gerne fra vidner, der har set flugtbilen.
  